द मॉर्निंग शो
-तुम्हें अपने हमले रोकने होंगे। -मेरे हमले?
मैं जानता हूँ तुम हैनाह के बारे में घटिया ख़बरें छपवाने की कोशिश कर रहे हो।
हे भगवान।
-तुम्हें पता है यहाँ इस वक़्त क्या समय हो रहा है? -कहाँ क्या समय हो रहा है, फ़्रेड?
क्या मुझे तुम्हें मोबाइल फ़ोन के बारे में समझाना पड़ेगा?
मुझे बिल्कुल पता नहीं तुम कहाँ हो।
मैं मिलान में हूँ। अपनी पत्नी को ना जगाने की कोशिश कर रहा हूँ।
कोरी, मैंने तुम्हें बहुत दिन पहले फ़ोन किया था।
ये घटिया ख़बरें,
और मुझे लगता है ये सच हैं, घटिया नहीं,
ये तुम्हारी ग़लती हैं।
मेरी ग़लती?
मैंने मुक़दमा ख़ारिज करवाने के लिए तुम्हें फ़ोन किया था।
तुमने मुझे वापस फ़ोन नहीं किया तो मैंने मामला अपने हाथों में ले लिया।
-व्यापार सहयोगियों को वापस फ़ोन करने से फायदा होता है। -अरे, तुम और मैं, अब हमारे बीच कोई कर्ज़ नहीं है।
चलो बकवास बंद करें। तुमने मुझे नींद से उठाया है।
मैं ऐसे कमीने के साथ फ़ोन पर एक सेकंड भी बर्बाद करना नहीं चाहता
जो नैतिक संकोच या मेरे ऊपर ज़रा सा भी अधिकार रखने का नाटक कर रहा हो।
तुम्हारा कोई अधिकार नहीं है।
और आख़िर किसे पता उस किताब में क्या है?
लेकिन एक बार वह छप गई,
वे उदारतावादी कमीने उसे धर्म ग्रंथ बना लेंगे।
मैगी ब्रेनर भगवान की संदेशवाहक है। हैनाह शोएनफ़ेल्ड...
-तुम अपना मुँह बंद रखो। -नहीं।
नहीं। तुम वही करोगे जो मैं कहूँगा
और अपनी बकवास टिप्पणियाँ अपने तक सीमित रखोगे।
निशाना मुझ पर है। तुम्हें मेरी बरख़ास्तगी के पैसे मुझे देने थे।
जागरूक जनता को यह सुनना बिल्कुल अच्छा नहीं लगेगा कि तुमने मुख्य कार्यकारी अफ़सर बनने के लिए मुझे पैसे दिए।
यही सौदा हुआ था, याद है?
क्या तुम वाक़ई अपनी बाकी ज़िंदगी यह सोचते हुए बिताना चाहते हो
कि मेरे पास कहने को इतना ज़रूरी क्या था कि मैं यहाँ आया?
कोरी, उन्हें निरंतरता की ज़रूरत है, कोई ऐसा इंसान जो निर्माण ज़ारी रख सके,
जिसे सब कुछ पूरी तरह तोड़कर दोबारा बनाने की ज़रूरत महसूस ना होती हो।
उन्हें कोई ऐसा चाहिए जो मिच से अनछुआ हो।
अगर इससे समझने में मदद मिले, तो मैं निक्सन हूँ, और तुम मेरे लिए फ़ोर्ड हो।
तुम मुझे माफ़ करो और मेरी बरख़ास्तगी के पैसे दो,
और मैं ख़ुशी-ख़ुशी यहाँ से हमेशा के लिए चला जाऊँगा।
और फिर तुम देश को बता सकते हो कि हमारा अरसे से चलता आ रहा बुरा सपना ख़त्म हो गया है।
इसका अंत यहीं होता है।
उसके बाद तुम मेरी कंपनी के साथ जो करना चाहो कर सकते हो।
मैं चला जाऊँगा। मैं यहाँ रुककर तुम्हें अपनी कंपनी को बर्बाद करते नहीं देखूँगा।
यही सौदा हुआ था।
अगर वह सौदा पूरा नहीं हुआ,
तो कोरी, मेरे पास तुम्हें छोड़ देने की कोई वजह नहीं होगी, और भगवान तुम्हारा भला करे।
आर्चर ग्रे होटल न्यूयॉर्क
हैलो।
हैलो। मैंने तुम्हें संदेश भेजा था। तुमने जवाब नहीं दिया।
तुम मेरे दरवाज़े के बाहर कब से खड़े हो?
ख़ैर, मैं उस सवाल का जवाब इसलिए नहीं दूँगा
क्योंकि उसका जवाब मुझे फँसा देगा।
-ठीक है। -क्या मैं एक मिनट के लिए अंदर आ सकता हूँ?
हाँ। हाँ।
ओह, भगवान। तुम्हें पता है मैंने कितने समय से बिना वजह निकर नहीं पहना है?
तुम जानते हो मुझे सुबह साढ़े तीन बजे उठना है, है ना?
जानता हूँ, जानता हूँ। लेकिन क्या होगा अगर मैं, पता नहीं, जैसे कोई सर्फ़र हूँ।
क्या तुम मुझे तब भी पसंद करोगी?
कुछ ऐसा जिसके शुरुआत में "मुख्य" और अंत में "अफ़सर" ना हो?
ठीक है, क्या हो गया है?
मैं बस... मैं...
मैं बस एक ऐसे इंसान से मिलना चाहता था जो मेरे ख़्याल से एक इंसान के रूप में मेरी परवाह करती है।
मुझे लगा यह अच्छा होगा।
ठीक है।
साथ ही...
मैं किसी से बात करना चाहता था जो हैनाह को जानता था।
क्या... क्या हो रहा है?
यह ग़लत मृत्यु का मुक़दमा।
यह बहुत, बहुत गंभीर मामला है और...
-सही कहा। -और
यह...
भूल जाना आसान होता है कि वह एक असली इंसान थी।
-हाँ, वह थी। -हाँ।
क्या उसने तुम्हें अपने अतीत या अपने परिवार के बारे में कुछ बताया था, या...
कुछ ख़ास नहीं।
उसने कहा था कि उसके बचपन में उसकी माँ चल बसी थी,
और वह अपने डैड के बहुत क़रीब नहीं थी।
तुम उसे पैसे देने से बचने की कोशिश नहीं कर रहे हो, है ना?
बिल्कुल नहीं।
और एकमात्र जगह जहाँ आप बुधवार को लास वेगस से
लाइव डेमोक्रेटिक बहस देख सकते हैं, वह है यूबीए और यूबीएएनसी पर।
और ध्यान रहे कि आप पहले आ जाएँ और उसके बाद बने रहें
ताकि ब्रैडली को बहस के पहले और बाद के विश्लेषण का नेतृत्व करते देख सकें।
अरे, शुक्रिया, ऐलेक्स।
आज वैलेंटाइन्स डे है। बाँटने को बहुत सारा प्यार है।
ठीक है। "उसकी कंपनी के वित्तीय जानकारी वाले कंप्यूटर सब करते हैं,
जिसमें शामिल है आपको मुखमैथुन देना।"
क्या बात है।
"मेरे ख़्याल से उसके कारण तुम में से बहुत सी लड़कियों की नौकरी चली जाएगी।"
हे भगवान।
नहीं, नहीं, नहीं। वह हिस्सा पढ़ने तक रुको जहाँ ब्लूमबर्ग ने फर्गी को "एक मोटी औरत"
और प्रिंसेस ऐन को "घोड़े जैसे चेहरे वाली समलैंगिक" कहा है।
-घोड़े जैसे चेहरे वाली? -उसमें "समलैंगिक" लिखा है।
साथ ही, उसने हमें बड़े सोडा पीने से रोकने की कोशिश की।
-जो बिल्कुल भी अमरीकियों जैसा नहीं है। -ख़ैर, बस हो गया। निकलो।
मैं सोडा के बारे में नहीं पूछने वाली हूँ, दोस्तों।
चलो भी।
-मेरा मतलब यह नहीं था कि तुम्हें पूछना चाहिए। -शुक्रिया।
-लेकिन... -यह "चाहिए" की बात नहीं है।
-यह घिनौना है। -जानती हूँ। दोस्तों, मुझे अफ़सोस है।
सुनो। हमारे पास बहुत ज़्यादा समय नहीं है।
हमें बहुत सावधानी से काम लेना होगा।
और अगर ऐसा लगता है कि मैं उन्हें मुझे दबाने दे रही हूँ,
या लोगों को लगता है कि मैं पक्षपात कर रही हूँ
या कि मैं ग़लत सवाल पूछ रही हूँ
या कि मैं सही सवाल को ग़लत तरीके से पूछ रही हूँ...
जो भी हो, यह सब...
सारा ध्यान मेरे ऊपर आ जाएगा
और आज़ाद दुनिया के नेता को चुनने पर नहीं, ठीक है?
ऐसा नहीं होना चाहिए।
-हाँ। -ऐसा नहीं होना चाहिए।
ठीक है।
ठीक है, तो हम और क्या...
वह कोयले के विस्तार के पक्ष में था।
-हम उसकी बात कर सकते हैं। -शाश्वत ऊर्जा में बदल सकते हैं।
-स्वास्थ्य सेवा की बात करते हैं। -वह अच्छा रहेगा।
ठीक है। यह कैसा रहेगा, दोस्तों? यह कैसा रहेगा?
ताकि यह बस ब्लूमबर्ग से कुछ बढ़कर हो।
"सेनेटर सैंडर्स,
आपको क्या लगता है कि हाल ही में महिलाओं के बारे में
मेयर ब्लूमबर्ग द्वारा की गईं टिप्पणियों का
डोनाल्ड जे. ट्रम्प के ख़िलाफ़ आम चुनाव में उनकी चुनाव क्षमता पर क्या प्रभाव पड़ेगा?"
ठीक है। सेनेटर सैंडर्स, आपके पास दो मिनट हैं।
अमरीकी नागरिक किसी ऐसे के हक़दार हैं जो उनका प्रतिनिधित्व करे...
-एकदम बर्नी की तरह। -...और बस उच्च वर्ग का नहीं।
-यार, तुम बस बोल सकती हो। -पचास प्रतिशत से ज़्यादा मतदाता महिलाएँ हैं...
आह। क्या बकवास है। अभी?
मेयर ब्लूमबर्ग का महिलाओं के साथ व्यवहार, साफ़ तौर पर कहें तो...
-अभी वापस आती हूँ। माफ़ करना। -...डेमोक्रेटिक पार्टी पर एक कलंक है।
-वह ऊब गई। -तुम्हें बर्नी की नक़ल बंद करनी होगी।
वह ऊबकर चली गई। लेकिन उसने हाथ एकदम वैसे हिलाए थे।
ऑड्रा?
क्या... क्या सरप्राइज़ है।
ऐलेक्स, बहुत कमाल का ऑफ़िस है।
अह-हँ। शुक्रिया।
तो, वापस आना कैसा लग रहा है?
किसी हीरो की तरह तुम्हारा स्वागत हो रहा है।
-अच्छा है। सब बहुत अच्छा है। -हाँ?
-वैसे, ऑड्रा, तुम यहाँ क्या कर रही हो? -मैं डैनियल के साथ खाने के लिए...
-अह-हँ। -...थोड़ा जल्दी आ गई।
और मैंने सोचा मैं बस तुमसे मिलने आ जाऊँ।
ख़ैर, हमारा रिश्ता "बस मिलने आ जाऊँ" जैसा नहीं है।
सच है। लेकिन मैंने सोचा कि अगर मैंने तुम्हें फ़ोन किया तो तुम पूछोगी यह किस बारे में है,
और फिर हम यह पूरी बातचीत फ़ोन पर करेंगे।
और यह वाक़ई "आमने-सामने" वाली बातचीत ज़्यादा लगती है।
ऐसी क्या गंभीर बातचीत है जिसे करना इतना ज़रूरी है?
ठीक है।
मैगी ब्रेनर की किताब अगले महीने छप रही है,
और उसका प्रेस एजेंट चाहता है कि उसके बुक टूर का पहला पड़ाव "वाईडीए" में हो।
यह समझ में आता है।
और?
और मैं सुनिश्चित करना चाहती हूँ कि तुम्हें कोई ऐतराज़ नहीं है।
क्योंकि, ऐलेक्स, अगर तुम्हें ऐतराज़ है तो मैं यह नहीं करूँगी।
मुझे कोई ऐतराज़ क्यों होगा?
ख़ैर, मुझे पता नहीं। मतलब, मुझे पता नहीं है उसमें क्या लिखा है।
वे मुझे उसे पढ़ने के लिए भी अपने ऑफ़िस बुला रहे हैं।
लेकिन मेरा मानना है कि तुम एक मुख्य किरदार हो।
और, ज़ाहिर है, मैं यह मानकर चलूँगी कि तुम्हें कोई ऐतराज़ नहीं होगा
कि मैं साक्षात्कार दे रही हूँ।
क्योंकि अगर मुझे ऐतराज़ होता तो तुम नहीं करती?
मैं नहीं करती।
लेकिन मुझे ख़ुशी है कि तुम्हारा आशीर्वाद मेरे साथ है।
ख़ैर, मुझे वापस काम पर जाना है। लेकिन मुझे ख़ुशी है कि तुम मिलने आई।
अच्छाई के लिए लड़ती रहो।
ठीक है, पता है क्या, ऑड्रा?
चलो भी। एक सेकंड के लिए बकवास बंद करते हैं।
मैं तुम्हारे साथ हमेशा शालीनता से पेश आई हूँ, है ना?
क्या?
तुम वाक़ई ऐसा मानती हो।
ख़ैर, कोई बात नहीं, जो बीत गया सो बीत गया,
और मैं आशा करती हूँ कि अगर तुम मेरी जगह होती,
तो तुम भी मुझे यही शालीनता दिखाती। अलविदा, ऐलेक्स।
न्यूयॉर्क का तापमान 7 डिग्री सेल्सियस तक जाएगा।
ठंडी हवाएँ आ रही हैं जिनसे... जिनसे...
ठीक है, अगला ग्राफ़िक दिखाओ, टॉम। ठीक है। बढ़िया, बढ़िया।
पश्चिम की तरफ़, वेगस में 16 डिग्री का तापमान। ऐलेक्स, ब्रैडली, मैं बहस के बारे में बात करूँगा।
अपने इलाके में स्थिति की जाँच कर लें। हम कर लेंगे। सब ठीक है।
अरे, मिया। मिया। हैलो।
हैलो। मुझे बस एक मिनट चाहिए, ठीक है?
मैं प्लाज़ा में क्यों नहीं जा रहा हूँ?
मैं तुम्हें नहीं भेज सकती। हालात बहुत अप्रत्याशित हैं।
हमें इस "जानवर से मिलते-जुलते व्यक्तित्व" वाली ग़लती को सुधारना होगा।
-ठीक है, मैं माफ़ी माँग चुका हूँ। -हाँ, ख़ैर, वह दिखावा लगा।
लेकिन मैंने स्टैला से बात की। हमारे पास एक प्लान है।
मैं बाकी सबके वापस आने तक तुम्हें नहीं भेज सकती,
लेकिन तुम और एक दल अगले हफ़्ते फ़्लोरिडा जाओगे।
तुम तह-थी-की म्यूज़ियम का भ्रमण करोगे, सेमिनोल कबीले के लोगों के साथ बैठोगे,
उनकी संस्कृति के बारे में सीखोगे।
बस उतना ही काफ़ी है।
ठीक है। मतलब...
मुझे म्यूज़ियम जाने और लोगों से बात करने में कोई ऐतराज़ नहीं है।
लेकिन उसे फ़िल्माने की क्या ज़रूरत है?
मतलब, अगर मैं वह अपने निजी समय में करूँ तो ज़्यादा असली नहीं लगेगा?
शायद। लेकिन तब हमारे दर्शकों को पता नहीं चलेगा कि तुमने अपना सबक सीख लिया।
तुम एक उदाहरण स्थापित कर रहे हो।
मेरे ख़्याल से मैंने उदाहरण स्थापित किया था
इस देश में एक बहुत ही सभ्य पहली पीढ़ी का क्यूबन बनकर।
क्या, अब तुम मुझे नस्लवाद के बारे में सिखाओगी?
तुम आज मेरे साथ यह बातचीत करना चाहते हो?
-क्योंकि यह बहुत लंबी बातचीत... -छोड़ो भी।
-...हो जाएगी। यैंको... -मैं तुम्हारी बात नहीं कर रहा हूँ, मिया।
मैं तुम्हारे पूरे समूह की बात कर रहा हूँ। चलो भी, मिया।
पता है नस्लवाद की समस्या क्या है?
उसे यह नाटक करके ठीक नहीं किया जा सकता कि तुम उसे ठीक करना चाहती हो।
और वह झूठी है। स्टैला।
वह... मतलब, पूर्वाग्रह, वह... वह उसके लिए एक स्कैवेंजर हंट की तरह है।
तुम्हें उसकी आँखों में चमक देखनी चाहिए थी जब उसने तय किया था कि मैं रिपब्लिकन हूँ, ठीक है?
अब अगर नस्लवाद... अगर वह अब भी मेरे साथ एक समस्या है,
मैं उससे चुपचाप निपट लूँगा।
लेकिन मैं स्टैला का खिलौना बनकर टीवी पर लड़ने का नाटक नहीं करूँगा।
नहीं, मैं उसकी प्रगतिशील बकवास के मंदिर में सार्वजनिक रूप से माथा नहीं टेकूँगा।
-ठीक है? माफ़ करना। मैं ऐसा नहीं करूँगा, ठीक है? -यैंको...
दरअसल, मुझे कोई अफ़सोस नहीं है, और मैं वह नहीं करूँगा।
-रेना, कृपया हमें एक सेकंड दे सकती हो? -ज़रूर।
-तुम्हारा स्वागत है। -तुम कमाल की हो।
क्या हो रहा है? तुम्हें गए इतना समय हो गया कि मैंने सबको जाने दिया।
कोई बात नहीं। तो, ऑड्रा अभी मेरे ऑफ़िस में आई थी।
लगता है, मैगी "वाईडीए" पर अपनी किताब का प्रचार करने जा रही है।
और वह मेरा आशीर्वाद लेने के लिए आई थी,
जैसे कि बिना आशीर्वाद के वह यह नहीं करती।
ठीक है। तुम जानती हो कि यह किताब छपेगी
-चाहे मैगी "वाईडीए" पर जाती है या नहीं... -मैं जानती हूँ। जानती हूँ, चिप।
तुम्हें बस मुझे वह किताब लाकर देनी होगी।
तुम चाहती हो मैं तुम्हारे लिए एक...
-मैं वह कैसे करूँगा? -हाँ।
-वे मुझे ऐसे ही नहीं दे देंगे। -हे भगवान। कितना ख़राब रवैया है।
-ख़राब रवैया नहीं... -सच में, तुम्हें वापस आए एक हफ़्ता हुआ है
-और तुम कुछ नहीं कर पा रहे हो। चलो भी। -मैं व्यावहारिक बात कर रहा हूँ।
ख़ैर, तुम्हें उसे ढूँढना चाहिए, क्योंकि मुझे यक़ीन है तुम पूरी तरह उस किताब में छाए हुए होगे।
ख़ैर, मुझे यक़ीन है ऐसा ही होगा।
-माफ़ करना। वह ग़लत था। -वह वाक़ई ग़लत था।
पता है क्या, लेकिन... जाने दो। यह सच है। हमारे पास बहुत काम है।
-क्या हम बस यह कर सकते हैं, कृपया? और... -मैं और काम नहीं कर सकती।
मैं काम नहीं कर सकती... मुझे घर जाना है।
-मुझे यहाँ से निकलना है। -ख़ैर...
ख़ैर, क्या तुम कम से कम कुछ मिनटों के लिए रुक सकती हो?
-मैडेलीन आ रही है और... -ओह, नहीं।
मैं... सुनो, मैं मिलना चाहती हूँ, लेकिन मुझे जाना...
सच में... मेरी पीठ में बहुत दर्द है। कुछ गड़बड़ है। मैं बस...
मुझे यहाँ से निकलना है।
-मुझे वाक़ई अफ़सोस है। ठीक है? -ज़रूर। ज़रूर।
-ठीक है। ख़ैर, आराम करो, और... -माफ़ करना। मैं करूँगी।
-मैं नहीं... हैप्पी वैलेंटाइन्स... -हैप्पी वैलेंटाइन्स डे।
यह आख़िरी था। तुम्हें वह सब मिल गया जिसकी ज़रूरत थी?
मेरे ख़्याल से हमारे पास सब है, हाँ।
-ख़ैर, वह इतना मुश्किल नहीं था, है ना? -नहीं।
मेरी मदद करने का शुक्रिया। वाक़ई।
तुम मेरे बिना क्वारंटाइन कर सकते थे।
क्यों नहीं किया?
मुझे तुम्हारा साथ अच्छा लगता है।
मैं नहीं चाहता कि तुम यह सोचो कि...
हम... हम संभोग नहीं करेंगे।
मेरा यह मतलब नहीं था। मैं... मैं...
माफ़ करना, वह... मैं नहीं...
मैं ब... मुझे बस... मुझे ख़ुशी है तुम यहाँ हो।
मुझे ख़ुशी है कि मैं डॉक्यूमेंटरी में मदद कर पाया। मैं बस यही... बस इतना ही है।
मैं जानती हूँ।
-यह तुम्हारे बारे में नहीं है। -मैं जानती हूँ।
तुम एक बहुत ख़ूबसूरत औरत हो।
तुम एक अच्छी इंसान हो।
दयालु, मज़ाकिया, स्मार्ट, तुम्हारे साथ मज़ा आता है।
जानती हूँ।
मैं बस भावनात्मक रूप से आहत हूँ।
जानती हूँ।
तो तुम रुकना क्यों चाहती हो?
वह भावनात्मक आघात वाली चीज़, पता है, उससे मुझे सहज महसूस होता है।
तुमने यह नहीं कहा कि मेरी परख अच्छी है।
-वह यहाँ है। -शुक्रिया, जैस्मिन।
-हैलो। तुम यहाँ हो। -हैलो।
माफ़ करना, मुझे एक सेकंड देना।
तो यह "टीएमएस" है, हँ?
ख़ैर, यह बस बहस वाली जगह है। "टीएमएस" एक विचार है।
ख़ैर, वादे के अनुसार ऐलेक्स लीवी से मिलवाने से पहले मेरे होश मत उड़ाओ।
धत्। मुझे बेहद अफ़सोस है।
मैं उसे बताना भूल गया कि तुम आ रही हो, और उसे किसी काम से जाना था।
-उसका कोई वैलेंटाइन्स का प्लान था या... -नहीं, नहीं, वह... वह बस...
आज बहुत रायता फैल गया...
और मुझे यक़ीन नहीं हो रहा उसने मुझे यहाँ वापस बुला लिया। तो...
अरे।
चाहे कुछ भी हो, हम संभाल लेंगे, ठीक है?
मैं हमेशा पढ़ाऊँगी, और तुम...
तुम भेड़ों को पाल-पोसकर उनकी आपस में बहस करवा सकते हो।
-ठीक है? -ठीक है।
-ठीक है? -हाँ।
आज रात मुझे बाहर ले जाओगे?
-हाँ। मैं बस काम समेट लूँ, ठीक है? -ठीक है।
ठीक है।
-हैलो। -हैलो।
मैंने कल एक बजे तुम्हारे लिए टेटरबोरो से विमान किराए पर लिया है।
तुम क़रीब चार बजे ग्रीन बे में लैंड करोगे।
-वैसे ग्रीन बे में क्या है? -यह एक निजी काम है।
और सिर्फ़ तुम्हें इसके बारे में मालूम है।
तुम्हें होटल की ज़रूरत नहीं है, है ना?
क्योंकि मैंने कल ही तुम्हारी वापसी बुक कर दी है।
हाँ, नहीं, होटल नहीं चाहिए। और मेरी वेगस की यात्रा रद्द कर देना।
स्टैला वहाँ होगी। वह संभाल सकती है।
-मुझे यहाँ बहुत काम है। -हाँ, कोई दिक़्क़त नहीं है।
-यात्राक्रम तुम्हारे कैलेंडर में है। -बढ़िया।
-तुम्हारा जूस। -शुक्रिया।
अरे, वैसे पता है कौन डेटिंग कर रहा है?
लौरा पीटरसन और ब्रैडली जैक्सन।
नहीं, वे डेट नहीं कर रहे हैं।
ख़ैर, मुझे पक्का नहीं पता अगर वे डेट कर रहे हैं।
यह साफ़ नहीं है कि कोई रोमांस है या नहीं। लेकिन मेरे दोस्त ने उन्हें चलते देखा...
अफ़वाहें फैलाने वालों को कोई पसंद नहीं करता, काएल।
-ठीक है। समझ गया। -नहीं, नहीं, नहीं।
नहीं। नहीं। वह नहीं।
यह सच नहीं है।
लेकिन साथ ही, किसी को अफ़वाह पसंद नहीं है, काएल। अफ़वाहें मत फैलाओ।
ठीक है। ठीक है।
-तुम्हारी यात्रा अच्छी रहे। -ठीक है।
नहीं। नहीं। नहीं।
मुझे जाने की ज़रूरत नहीं है।
तुम थकी-मांदी बोर्ड मीटिंग में नहीं जा सकती, समझी?
मैं उनसे कह दूँगी कि मैं वापस नहीं आ रही
अगर उन्होंने तुम्हें वापस नौकरी नहीं दी।
मैं नहीं आऊँगी।
मेरे पास फायदा उठाने की शक्ति है।
मत करो।
मैं... मैं ऐसे बेहतर हूँ।
वाक़ई।
तुम देख नहीं रही?
तुम्हारे बिना वहाँ होना बहुत अजीब लगेगा।
लेकिन शायद उसके भी फायदे होंगे।
ख़ैर, तो थका-मांदा होना शायद सबसे बुरा नहीं होगा।
तो मेयर पीट के साथ यह इंटरव्यू अचानक ही आ टपका?
ख़ैर, हमें वैलेंटाइन्स डे एक साथ बिताने को नहीं मिला,
तो मैंने अचानक मेयर पीट को फ़ोन लगाया,
और उन्होंने अचानक इंटरव्यू का प्लान बना लिया।
ओह, बकवास।
क्या तुम्हारे पास दर्द की कोई दवाई है?
-तुम्हें सिरदर्द हो रहा है? -मेरी पीठ में दर्द है। मैंने तुम्हें कल बताया था।
ठ... ठीक है।
माफ़ करना।
-तुम डॉक्टर से सलाह करना चाहती हो? -मुझे एक बहस का संचालन करना है।
मैं किसी को होटल भिजवा सकता हूँ।
मैं उसके लिए तुमसे काम करवाऊँगी।
बढ़िया।
वह यहाँ क्या कर रही है?
-वह यूबीए के लिए काम करती है। मुझे नहीं... -मुझे परवाह नहीं है। चलो भी।
-उसके साथ मुझे असहज महसूस होता है। -क्यों? वह नहीं...
मुझे पता नहीं। पहली बात, वह मुझे पसंद नहीं करती है।
-कभी नहीं किया है। -यह सच नहीं है।
वह मेरे साथ कभी भी अच्छे से पेश नहीं आई है। और मुझे नहीं पता क्यों।
-तुम्हें क्या हो गया है? -मुझे पता नहीं। मुझे बिल्कुल पता नहीं।
मुझे पता नहीं। मैं बस... कुछ... मुझे अच्छा नहीं लग रहा है। मुझे कुछ ठीक नहीं लग रहा है।
मैं तनाव में हूँ। मैं थकी हुई हूँ। और मैं बस, मतलब, मेरी पीठ, यह बस...
मुझे ऐसा लग रहा है जैसे मेरे शरीर के अंदर एक दानव है
और मैं उसे... मैं उसे बाहर नहीं निकाल पा रही हूँ। मैं उसे बाहर नहीं निकाल पा रही।
यह बस...
इसीलिए हमें ज़रूरत है...
बस मुझे दर्द की दवा ला दो, कृपया। हे भगवान।
ख़ुद ले आओ।
क्या कहा तुमने?
-दवा आ रही है। -बस बोल... ठीक है।
शुक्रिया।
द पैक लाउन्ज कॉकटेल
अरे।
तुम्हें लगता है बस ऐसे ही अंदर चले आ सकते हो?
माफ़ करना। क्या यह खुला नहीं है, श्रीमान शोएनफ़ेल्ड?
मैं...
-मैं कोरी एलिसन हूँ। -जानता हूँ।
-मैंने तुम पर मुक़दमा किया है। -हाँ, किया है।
और मैं बस कहना चाहता हूँ
कि मैं तुमसे यह सुनना नहीं चाहता कि हैनाह कितनी अच्छी लड़की थी
-और तुम्हें मेरे लिए कितना अफ़सोस है। -मैं समझता हूँ।
ख़ैर, वह सब ठीक है, लेकिन तुमने अब भी मेरे सवाल का जवाब नहीं दिया है।
तुमने यह कैसे सोच लिया कि बस ऐसे ही
यहाँ घुसे चले आना ठीक है?
इसमें से कुछ भी ठीक नहीं है।
लेकिन मैं आपसे बिना वक़ीलों के बात करना चाहता था।
ख़ैर, सबसे पहले, भले ही हम इस मुक़दमे के दो अलग-अलग पक्षों में खड़े हैं
लेकिन हम मुद्दे के बारे में एक ही पक्ष में हैं।
इस सबकी ज़िम्मेदारी नेटवर्क की है,
और नेटवर्क को भुगतान करना चाहिए।
यूबीए के लिए 11.92 करोड़ बहुत मामूली रक़म है।
तुम्हें लगता है तुम्हारे लिए नियम नहीं लागू होते हैं, ऐसे ही मेरे बिज़नेस की जगह चले आए।
हम तुम्हें वाक़ई अच्छा सबक सिखाएँगे।
क्या आपने "तुम्हें" कहा? "तुम्हें"?
यूबीए, वह एक कंपनी है। यह एक संघ है।
उसे कोई नुक़सान नहीं पहुँच सकता।
अगर नुक़सान नहीं हो सकता है तो तुम यहाँ क्यों आए हो?
बस पैसे क्यों नहीं ले लेते? ले लीजिए!
उससे आपको कुछ अलग महसूस नहीं होगा, लेकिन अब बस यही बचा है।
-आपको भुगतान के पैसे लेने होंगे। -मुझपर चिल्लाओ मत।
चिल्ला नहीं रहा हूँ। मैंने अभी चिल्लाना शुरू नहीं किया है।
लेकिन मैं आपके दिमाग़ में बुद्धि घुसाने की कोशिश कर रहा हूँ।
दुकान बंद है!
देखो।
हमने कहा था कि हम पैसे ले लेंगे अगर तुम हमें उतने पैसे दो जितने तुमने उस कमीने, फ़्रेड मिक्लेन को दिए
ताकि वह चला जाए।
अगर मेरे बस में होता तो मैं आपको पैसे दे देता।
लेकिन मुझे बोर्ड और शेयरहोल्डरों को जवाब देना होता है
जो आपको 11.92 करोड़ देने के लिए तैयार नहीं होंगे, बिल्कुल भी नहीं।
ख़ैर, क्या वे पागल हैं जो उस कमीने को उतने पैसे देने के लिए तैयार हो गए?
आपका यह मुक़दमा
अदालत में ख़ारिज कर दिया जाएगा, और आपको कुछ नहीं मिलेगा। कुछ भी नहीं।
कृपया, कुछ तो ले लीजिए। पैसे ले लीजिए।
आपको इससे ज़्यादा नहीं मिलेंगे। कृपया। समझौता कर लीजिए।
देखो। मैं लगभग 70 साल का हूँ।
इन पैसों के मेरे लिए कोई मायने नहीं हैं अगर मैं उसे वापस नहीं ला सकता
या उसके लिए एक बेहतर डैड नहीं खरीद सकता।
श्रीमान शोएनफ़ेल्ड, आपकी बेटी के नाम पर प्रेस में कीचड़ उछाला जाने वाला है।
कीचड़?
-वे कोशिश करेंगे... -"वे" कोशिश करेंगे।
तुम नहीं, वे।
हाँ, वे, मैं नहीं। मुझे यहाँ आने की ज़रूरत नहीं थी।
मैं सिर्फ़ आपकी बेटी को इंसाफ दिलाना चाहता हूँ।
वे यह दिखाने की कोशिश करेंगे कि उसे समस्याएँ थीं,
-यूबीए में आने से कहीं पहले से। -किस तरह की समस्याएँ?
वे कहेंगे कि उसे लंबे समय से ड्रग्स की लत थी...
यूबीए में आने से पहले से,
मिच केस्सलर और फ़्रेड मिक्लेन से मिलने से पहले से।
और...
और यह कि जानकारी निकलवाने के लिए आपकी बेटी और लोगों के साथ सोई।
बुरी बातें, जानबूझकर बुरी बातें।
वे आपके लिए आगे बढ़ते रहना बहुत मुश्किल बनाना चाहते हैं।
वे चाहते हैं आप ख़ामोश हो जाएँ।
ख़ैर, क्या यह सच है?
कल तुम और ऐरिक डीना फ़ैम को जानने के लिए उससे मिलोगे,
और फिर तुम पूरा दिन बहस की रिहर्सल करने में बिताओगे।
तुम्हें जल्दी सो जाना चाहिए ताकि "टीएमएस" सोमवार के लिए यहाँ सुबह चार बजे उठ सको।
यह वेगस है। यहाँ चार बजे तो पार्टी शुरू होती है।
कोई पार्टी नहीं। काम। चलो यहाँ से निकलें।
-जानता हूँ। जानता हूँ। ठीक है। -मैं तुम लोगों से आधे घंटे में मिलती हूँ।
-अलविदा। -सुनो।
-सब कुछ ठीक रहेगा। -मैं जानती हूँ सब ठीक रहेगा।
-ठीक है? यह सब किया जा सकता है। -सब किया जा सकता है।
-कुछ बुरा नहीं होगा। -कुछ बुरा नहीं... धत्।
-धत्। क्या बकवास है। -धत्। अरे, नहीं।
क्या उसने मुझे देख लिया?
-क्या वह अब भी... वह क्या कर रही है? -मुझे नहीं... नहीं। नहीं... रुको।
-बस अपना सिर नीचे रखो। -लेकिन देखना मत।
ठीक है। तो शायद ऐसा दिखना चाहिए जैसे मैं कुछ ढूँढ रही हूँ।
-वह... घूमना मत। घूमना मत। -शुक्रिया।
वह चली गई। वह चली गई। देखा? सब ठीक है।
तुमने अभी कहा कुछ बुरा नहीं हो सकता है। हे भगवान।
पकड़ो! फ़ायडो!
बहुत बढ़िया। यह लो। ले लो। ले लो।
ले लो। ले लो। ले लो। ले...
बहुत अच्छे।
हैलो।
अरे, अपना वायरस लो और वापस चीन जाओ।
क्या?
अरे, मुझे अपना चीनी वायरस मत दो, चिंकी।
तुम्हें पता नहीं है तुम क्या बोल रहे हो। जाओ जाकर ख़ुद को समझदार बनाओ।
भाड़ में जाओ, चिंकी कमीनी!
सबको अपना चमगादड़ वाला वायरस देना बंद करो!
तुम्हारी समस्या क्या है, यार?
तुम बेवकूफ़ कमीने। वह कोरिया से है, गधे।
क्यों ना तुम अपने बेकार देश वापस लौट जाओ
और हमारे देश से बाहर रहो, साले?
मेरे ऊपर से अपने हाथ हटाओ!
अरे, अरे, अरे! आराम से! रुक जाओ।
ठीक है, ठीक है। चलो।
अरे, नहीं।
शुक्रिया, सेनेटर सैंडर्स।
इसके साथ आज रात की बहस समाप्त होती है।
हम शुक्रिया अदा करते हैं हमारे साथी मॉडरेटरों का,
उम्मीदवारों का, और ज़ाहिर है, आप सबका,
हमारे दर्शक जो यहाँ हैं और घर पर हैं।
नेवाडा के प्रसम्मिलन इस शनिवार को हैं,
और दक्षिण कैरोलाइना निर्वाचन उसके बस एक हफ़्ते बाद है।
उसके बाद बड़ा दिन, सुपर मंगलवार, तीन मार्च को है।
हम यह सब आपको दिखाते रहेंगे।
अभी के लिए, यूबीए में हम सबकी ओर से, मैं हूँ ऐलेक्स लीवी। गुड नाइट।
ठीक है। बढ़िया रिहर्सल थी, सब लोगों।
-आज के लिए बस इतना ही। -हे भगवान। क्या मुझे दर्द की दवा मिलेगी, कृपया?
-मैं जानती हूँ हम लास वेगस में हैं... -हाँ।
...लेकिन बहुत पागल नहीं होना है। ग्यारह बजे तक सो जाना।
ऐलेक्स के "टीएमएस" को निपटाने के बाद हम यहाँ सुबह आठ बजे मिलेंगे। रात का मज़ा लेना।
यह बढ़िया है।
-बढ़िया है? -हाँ, हाँ।
कुछ पीना चाहती हो?
तुम्हारे साथ?
मुझे यहाँ और कोई नहीं दिख रहा।
-ठीक है। -चलो। मैं एक बहुत बुरी जगह जानता हूँ।
-सब ठीक रहेगा। -मैं तैयार हूँ। बस मेरी मदद करना।
-ठीक है। तुम ठीक हो? -बस मेरी व्हीलचेयर बनने से इनकार मत करना।
-हाँ, मैंने तुम्हें संभाल लिया है। -हे भगवान।
क्या तुम्हारी प्रोफ़ेसर वियोला से कोई भी बात हुई है?
नहीं। उम्मीद है वह ठीक होंगे।
वह तब से हर दिन मेरी ज़िंदगी में उपस्थित रहे हैं जबसे, पता है?
मैं बार-बार वह इंटरव्यू देखती आ रही हूँ।
अपने काम की सराहना कर रही थी?
नहीं, बिल्कुल भी नहीं।
मतलब, हर बार उसे देखकर मैं और भी उदास हो जाती हूँ।
-वह वाक़ई अच्छा है। -मुझे पता नहीं।
मुझे बस दिखता... हाँ, वह बढ़िया है।
माफ़ करना। वह बढ़िया है।
लेकिन मुझे बस गँवाए हुए मौके दिखते हैं।
-समझ रहे हो? -वह वाक़ई बढ़िया है।
तुम इसमें बहुत नई हो।
लेकिन अगर तुम नई नहीं भी होती, तब भी तुम इसमें अच्छी होती।
मुझे और अभ्यास की ज़रूरत है, पता है?
-मुझे ज़रूरत है... -एक बार यह कोविड ख़त्म हो जाए,
तुम जितना अभ्यास संभाल सकती हो, तुम्हें उतना मिलेगा।
तुम इसमें डूब जाओगी।
मुझे तुम्हारा इंटरव्यू लेने दो।
चलो ऐसा नहीं करते हैं।
उससे बहुत मदद मिलेगी।
मैं इसके लिए आभारी हूँ।
लेकिन मेरा जो आख़िरी इंटरव्यू होने वाला था,
वह उतना अच्छा नहीं बीता था।
मैं समझती हूँ, लेकिन इस बार वह बस मेरे लिए होगा।
बस अभ्यास के लिए।
चलो भी। हम यहाँ दो हफ़्तों तक फँसे रहने वाले हैं।
ठीक है। मैं समझती हूँ।
मैं बस यही सोचती रहती हूँ कि उस किताब में क्या है।
मैं... मैं समझता हूँ, यार।
-मुझे भी उसकी चिंता है। -तुम्हें क्या लगता है उसमें क्या लिखा है? चलो भी।
पता नहीं। वेगस वाली बातें तो पक्का होंगी।
हाँ, लेकिन अगर उसके बारे में लिखा है, उसे उस बारे में किसने बताया होगा?
मुझे पता नहीं अगर उसके बारे में लिखा है, लेकिन जहाँ तक किसने बताया की बात आती है,
शायद मिया ने उससे बात की हो।
वह बहुत साफ़ तौर पर इस समय मुझसे ख़ुश नहीं है,
और मैं उसे दोष नहीं दे सकता।
यह उसी रात की बात है जब मिच ने मुझे उसे अपनी टीम से हटाने को कहा था,
और मैंने कर दिया।
वह किताब में हो सकता है।
मतलब, तुम बोल रही थी कि तुम्हें मिच का कचरा उसमें नहीं चाहिए।
रुको, क्या? क्या?
क्या... क्या मतलब है तुम्हारा? तुमने यही कहा था। याद है? हम...
नहीं, मैंने नहीं कहा था।
हाँ।
तुमने कहा था कि मिच जिस थाली में खाता है उसी में छेद कर सकता है। तुम्हें उसका कचरा नहीं चाहिए।
-मैं जानता हूँ तुम्हारा मतलब वह नहीं... -नहीं। मैंने यह नहीं कहा था।
अरे, मैं कोई राय नहीं बना रहा हूँ...
अगर मैं ऐसा कुछ कहूँ तो तुम्हें मेरे बारे में राय बनानी चाहिए।
मैंने ऐसा नहीं कहा था।
-अच्छा, ठीक है। तुमने नहीं कहा था। -नहीं, अब ऐसा मत करो।
-क्या? -अब तुम कमीनों वाली हरकत कर रहे हो।
-ठीक है। तुम्हें मुझसे क्या चाहिए? -अब यह बस नीचा दिखाने जैसा लग रहा है।
मैं चाहती हूँ तुम जानो कि मैंने ऐसा नहीं कहा था!
तुम...
तुम ऐसा करती हो। तुम...
ऐसी बहुत सी चीज़ें हैं जिन्हें तुम आराम से भूल जाती हो।
और इससे खीज होती है।
हे भगवान।
क्या?
मैं देख रही हूँ कि तुम्हें सब याद है।
क्या तुमने मैगी ब्रेनर से बात की थी?
-हाँ, लेकिन आधिकारिक रूप से नहीं। -हे भगवान।
-मत... यह नहीं... यह नहीं... -हे भगवान।
मुझे यक़ीन नहीं हो रहा कि तुम मेरे पास काम करने वापस आए और मुझे बताया नहीं
कि तुमने मैगी ब्रेनर के सामने सब कुछ उगल दिया!
-नहीं, मैंने कुछ उगला नहीं था, ठीक है? मैं... -ओह, नहीं।
मैंने तुम्हारी मदद की। मुझे करने की ज़रूरत नहीं थी। और भूलो मत, तुम्हारे...
-तुम्हारे कारण मुझे नौकरी से निकाला गया था, ठीक है? -कैसे... मैंने तुम्हारी नौकरी नहीं ली थी।
-मेरे कारण तुम्हारी नौकरी नहीं गई थी। -क्या... वह सच कैसे नहीं है?
और क्या मतलब है तुम्हारा कि तुमने मेरी मदद की? इसका क्या मतलब है?
-मेरा क्या मतलब है? -हाँ।
मतलब हमारे बीच चल रही सारी बकवास के बावजूद, मैं...
-मैंने तुम्हारा जन-संपर्क प्रचार किया। -मेरा प्रचार?
-मेरा मतलब वह नहीं था। -मेरा प्रचार? तुम्हें लगता है मुझे प्रचार की ज़रूरत है?
-चलो भी। -समझ गई।
तो तुम्हें भी लगता है कि मैं एक बुरी इंसान हूँ।
गज़ब। ठीक है, बढ़िया। तो दुनिया में कोई मेरा साथी नहीं है।
यह शानदार है।
-मेरा कमरा कहाँ है? बकवास। -ठीक है। अरे।
-आराम से, ठीक है? -बकवास। रुको, रुको।
-क्या तुम ठीक हो? -हाँ, बस... मुझे बस एक सेकंड देना।
-मेरे ख़्याल से मेरा कमरा इस तरफ़ है। -ठीक है। सुनो।
मैं यह नहीं कह रहा कि तुम बुरी इंसान हो, ठीक है?
-ओह, बकवास। -मैं बस... यहाँ आओ, मुझे...
-पीछे हटो। मुझे हाथ मत लगाना। -मैं बस कोशिश कर रहा हूँ...
ओह, नहीं। माफ़ करना।
मैं बस चाहता था किसी को पता हो कि मैं एक बुरा इंसान नहीं हूँ।
-ठीक है? अच्छा, मैं मानता हूँ। -अच्छा। मैं समझती हूँ।
मैं चाहता था लोगों को पता चले मैंने ही वह ख़बर लीक की थी। ठीक है?
अच्छा।
-ठीक है। -ठीक है?
तो तुम हीरो जैसे दिखना चाहते थे।
और उसका मेरे लिए क्या मतलब है? मैं कैसी दिख रही हूँ?
तुम... तुम्हारे जैसी ही दिखाई दोगी।
बस इतना ही।
यह बकवास किताब। मुझसे और बर्दाश्त नहीं हो रहा।
मुझसे यह बकवास किताब और बर्दाश्त नहीं हो रही! धत्!
"द वॉल्ट" के अलावा सब जगह ख़बर दबा दी गई है।
ओह, बकवास।
ख़ैर, अगर उन्होंने छाप दी, तो क्या शोएनफ़ेल्ड पीछे हट जाएगा?
मतलब, फ़्रेड यही चाहता है, है ना?
नहीं, वह आगे बढ़ेगा, और वह मुक़दमा हार जाएगा
या मुक़दमा ख़ारिज कर दिया जाएगा, लेकिन मुद्दा यह नहीं है।
मुद्दा यह है कि एक मृत औरत के नाम पर कीचड़ उछलने से रोकना है।
मैं अपनी नौकरी ख़तरे में नहीं डालना चाहता, लेकिन क्या किसी को परवाह है?
उसके डैड को नहीं है।
मुझे परवाह है।
क्या यह तुम्हारे लिए निजी है?
उसकी बात मत करो।
ठीक है।
ख़ैर, जहाँ तक "द वॉल्ट" की बात आती है, मुझे पता नहीं तुम्हें क्या बता सकता हूँ।
जैसे ही वे पुष्टि कर लेंगे कि उन्हें क्या मिला है, वे उसे छाप देंगे।
वैसी जगहों पर ध्यान एक ही चीज़ से बँटता है,
और वह है कोई और भी रसीली ख़बर।
ठीक कहा।
मुझे बहुत मज़ा आ रहा है।
और ज़रा सोचो मैं बहस को मॉडरेट करना चाहती थी।
तब मुझे तुम्हारे साथ बिताने के लिए यह समय नहीं मिलता।
मुझे आराम करने को नहीं मिलता
और 15 अलग-अलग तरह की ऐसी चीज़ें खाने का मौका, जिनका कोई तालमेल नहीं है,
और सब कुछ यूबीए के खर्च पर।
वैसे, क्या तुमने ऐलेक्स का चेहरा देखा था?
जब से हम यहाँ आए हैं उसका मुँह सड़ा हुआ है।
मुझे उसके लिए बुरा लग रहा है।
ऐसा मत सोचो।
क्या तुम लोगों के बीच कुछ ख़ास हुआ था?
मुझे ऐसा लगता है तुम उसे पसंद नहीं करती हो, लेकिन मुझे यह नहीं पता क्यों।
तुम भी उसे पसंद नहीं करती हो। इसी बात पर हमारी दोस्ती हुई थी।
ख़ैर, मुझे पता है मैंने कुछ चीज़ें कही हैं, लेकिन...
पता नहीं, उसमें कुछ तो बात है। मुझे हर बार उसके लिए अफ़सोस होता है।
ख़ैर, बस ज़रा रुको।
अगर तुम बताना नहीं चाहती हो तो तुम्हें बताने की ज़रूरत नहीं है।
मैं तुम्हें बता दूँगी।
ठीक है, लेकिन इसलिए नहीं कि मैंने दबाव दिया या मैंने, पता है,
-तुम्हारे साथ ज़बरदस्ती वगैरह की। -मैं तुम्हें बताती हूँ।
नहीं, मैं बताती हूँ। मेरे पास छुपाने को कुछ नहीं है।
मैं "वाईडीए" में समाचार उद्घोषक थी। मैं काफ़ी अच्छा कर रही थी।
और बिज़नेस में मेरे कुछ दोस्त थे जो जानते थे मैं वाक़ई में कैसी थी।
और फिर ऐलेक्स शहर में आई। वह मेरे पीछे वाली क्लास में थी।
और उसने मेरे कुछ दोस्तों से दोस्ती की,
साथ समय बिताना शुरू किया।
वह मेरे साथ बिल्कुल समय नहीं बिताती है।
हाँ। उस समय वह ख़ुद को अलग तरह से पेश करती थी।
पता है, तब वह ज़्यादा अल्हड़ थी।
ज़्यादा ख़ुशमिजाज़।
लेकिन उसे हमेशा से अपने करियर की परवाह थी।
ख़ैर...
मेरे दोस्तों को जानने से,
उसे आख़िरकार पता चल गया कि मैं समलैंगिक हूँ,
और उसे कोई दिक़्क़त होती नहीं दिखी, पता है?
लेकिन उसे पता चलने के कुछ ही दिनों बाद, "यॉर डे, अमेरिका" को पता चल गया।
क्या? तुम कह रही हो कि उसने...
-तुम्हें कैसे पता? -मुझे नहीं पता।
लेकिन मैं इतना जानती हूँ...
कि वह उन लोगों में से एक ज़रूर थी
जो वह होने के बाद मेरे साथ नहीं खड़े थे।
मुझे उसके फ़ोन और उसके निमंत्रण आने बंद हो गए।
और फिर मुझे याद है,
एक दिन मैं फ़िफ़्थ ऐवन्यू में चल रही थी, और मैंने उसे कुछ दूर
अपनी तरफ़ आते हुए देखा।
और उसने मुझे देखा...
और नज़रें घुमा लीं और सड़क पार कर ली, ताकि उसे मेरा सामना ना करना पड़े।
मैं वह कभी नहीं भूली, और कभी भूलूँगी भी नहीं।
गज़ब। क्या तुमने उससे इस बारे में पूछा?
कहने को है ही क्या?
मुझे पता नहीं।
नहीं। मैं उन लोगों के साथ अपना समय बर्बाद नहीं करूँगी जो मेरे लिए बस उथल-पुथल मचाते हैं।
ज़िंदगी बहुत छोटी है।
ज़िंदगी उथल-पुथल है।
लेकिन उसके लिए ही यह है।
ज़ाहिर है, शराब के साथ तुम्हारे परिवार का रिश्ता ही अलग है।
मुझे कौन संदेश भेज रहा है?
यह कोरी है। वह जानना चाहता है अगर मैं बिस्तर में हूँ।
"प्यारे श्रीमान एलिसन, आपके संदेश भेजने तक मैं सो रही थी।"
मेरे ख़्याल से वह तुम्हें पसंद करता है।
नहीं, उसे बस मुझपर भरोसा नहीं है कि मैं निर्देशों का पालन कर सकती हूँ।
ठीक है। तुम अपने बॉयफ्रेंड को संदेश भेजो जब तक मैं...
-मैं बस... -वह मेरा बॉयफ्रेंड नहीं है।
मैं अभी वापस आती हूँ। हाँ।
क्या तुम अपना फ़ोन नहीं उठाओगी?
-हैलो। -तुम्हें पता है फ़ोन की घंटी नहीं बजी।
ख़ैर, यह अजीब है। मैंने उनसे कमरा नंबर 735 में कॉल करने को कहा था,
-पश्चिम टावर में, है ना? -ओह, नहीं।
मुझे थोड़ी हैरानी थी कि तुम्हारी नींद कैसे नहीं खुली।
ख़ैर, पता है, मुझे सुबह जल्दी "टीएमएस" पर होना है,
और उसके बाद मुझे चार घंटों तक विश्लेषण करना है।
तो मैंने सोचा मुझे थोड़ा ज़्यादा सो जाना चाहिए, लेकिन...
मैंने "थंडर फ़्रॉम डाउन अंडर" के टिकट भी मना कर दिए...
हाँ, ठीक है, मुझे परवाह नहीं है।
ठीक है, ख़ैर, अगर तुम्हें परवाह नहीं है, तो मुझे वापस सोने दो।
नहीं, कृपया, मुझे वाक़ई तुम्हारी सलाह चाहिए।
-क्या कुछ हो गया है? -अरे, ब्रैडली।
-ब्रैडली। -कोरी का फ़ोन है।
हे भगवान। मुझे माफ़ करना।
माफ़ करना। तुम अब भी लाइन पर हो?
मैं... हाँ, माफ़ करना। एक सेकंड।
हे भगवान।
ओह, धत्।
ठीक है। भाड़ में जाए यह।
आह!
तो यह कहानी अब भी घूम रही है।
और उसके डैड को परवाह नहीं थी?
मैं यह नहीं कहूँगा, लेकिन वह बहुत दुखी हैं।
उन्हें पैसों में कोई दिलचस्पी नहीं है, तो...
अगर मैं इस ख़बर को छपने से रोकने के लिए कोई रास्ता नहीं ढूँढ पाया,
तो यह छप जाएगी।
उसने बस एक यही चीज़ माँगी थी, कि उसका नाम किसी को ना पता चले।
और वह पता चल भी गया है, लेकिन यह उससे कई कदम आगे है।
भगवान। मतलब, इससे तो वह दुख के मारे मर ही जाती।
यह जानकर कि इस सबके अंत में उसे बस एक बेशर्म, नशे के लिए धंधा करने वाली के रूप में दर्शाया गया।
क्या बकवास दुनिया है।
जानता हूँ।
तो तुम "द टाइम्स" में क्यों नहीं चले जाते
और उन्हें बस बता दो कि फ़्रेड हैनाह को बदनाम करने की कोशिश कर रहा है?
या तुम ऐसा नहीं करना चाहते क्योंकि तुम्हारी नौकरी चली जाएगी
क्योंकि यह नेटवर्क के हित में नहीं है?
नहीं, बिल्कुल नहीं। मैं सही काम करने की कोशिश कर रहा हूँ, ब्रैडली।
तुम्हारा दिमाग़ वहीं क्यों जाता है?
देखो।
हैनाह ने तुम्हें अपनी कहानी बताई थी।
उसने तुम्हें वह गुप्त बातें बताईं जो उसने और किसी को नहीं बताई थीं।
और, ख़ैर, चाहे अच्छा हो या बुरा, तुम मेरी अन्तरात्मा हो।
तो, मैं तुमसे पूछ रहा हूँ, मेरी अन्तरात्मा के रूप में,
उस व्यक्ति के रूप में...
जो मेरे जानकार लोगों में सही-ग़लत का सबसे ज़्यादा ध्यान रखती है,
अगर मुझे इस कहानी को रोकने का,
हैनाह के नाम पर सार्वजनिक रूप से कलंक लगने से रोकने का कोई तरीका मिल जाए,
क्या मुझे ऐसा करना चाहिए?
तुम जो कहोगी मैं वही करूँगा, क्योंकि मैं जानता हूँ वह सही फैसला होगा।
क्या मुझे कहानी को छपने से रोकने के लिए जो हो सके वह करना चाहिए?
हाँ। बिल्कुल, हाँ।
और मैं भी उसे रोकने का कोई तरीका सोचने की कोशिश करती हूँ।
ठीक है, शुक्रिया।
मैं वाक़ई आभारी हूँ।
अब तुम जाकर सो सकती हो।
अब तुम्हारे कमरे में और फ़ोन नहीं करूँगा।
ठीक है। गुड नाइट।
ठीक है।
कोई जल्दी नहीं है।
तुमने पूछा कि मुझे क्या लगा मैंने ग़लत किया है।
ज़ाहिर है, मैंने सब गड़बड़ कर दी। मुझे वह सब कुछ नहीं करना चाहिए था।
मैं ऐसा इंसान नहीं बनना चाहता था।
मैं किसी को चोट नहीं पहुँचाना चाहता था।
मैं नहीं चाहता था लोग सोचें कि मैं ऐसा इंसान हूँ
जो किसी को चोट पहुँचा सकता है।
और अब उनमें से एक औरत, हैनाह शोएनफ़ेल्ड की मौत हो गई है।
और ज़ाहिर है, ऐसा कभी नहीं होना चाहिए था। वह बस...
मैं बस आत्मलीन और बेवकूफ़ था,
और मुझे लगा कि वह यही चाहती है।
और अगर वह बस मुझे बता देती...
इस समय यह कहना आसान है, लेकिन...
अगर तुम्हें मुझपर यक़ीन नहीं है,
तो मुझसे बात करने में एक सेकंड भी क्यों बर्बाद करना है?
वह आदमी शैतान है।
और हालात चाहे जितने भी बुरे थे,
उसके साथ सोना मेरी असली...
मेरी... मेरी सबसे बड़ी ग़लती नहीं थी।
एक साल पहले, उस झगड़े के दौरान,
मेरा दिमाग़ क़ाबू में नहीं था।
मैं किसी छोटे डरे हुए जानवर की तरह बस अपने पंजे गड़ाकर वापस आने की कोशिश कर रहा था।
तो, मैं घिर गया था, और मैंने क्या किया?
मैंने हैनाह से मदद करने को कहा,
जो बहुत ही बड़ी बेवकूफ़ी है।
लेकिन मैंने वह किया। मैं उसके घर पहुँच गया, और उससे मदद माँगी।
और उसने मुझे बताया वह क्या महसूस करती थी।
और उसने मुझे बताया कि उन हालातों से उसे कैसे चोट पहुँची थी।
और वह बहुत ज़ाहिर था,
वह दर्द जो वह उस समय महसूस कर रही थी।
लेकिन मैं तब भी देख नहीं पाया।
मुझे समझ में नहीं आया वह ऐसा क्यों महसूस कर रही थी।
मैंने और दबाव डाला...
और मैंने बहुत बुरी बातें बोलीं।
और वह मेरे लिए... वह मेरा असली अपराध है।
क्योंकि...
मैं उसे अज्ञान कहकर नहीं टाल सकता।
मैं जानता था मैं क्या कर रहा था, और मैंने फिर भी किया।
मुझे तुमसे बात करनी है।
धत्। आह।
-हे भगवान। ऐलेक्स, क्या तुम ठीक हो? -ओह, नहीं।
हे भगवान। कृपया ऐसे सवाल पूछकर मेरा समय बर्बाद मत करो जिनकी तुम्हें परवाह नहीं है।
एक मिनट रुको। मैं तुम्हें तकलीफ़ में नहीं देखना चाहती।
मुझे परवाह नहीं है। मुझे परवाह नहीं है कि तुम मुझे तकलीफ़ में नहीं देखना चाहती।
तुम्हें देखना होगा।
तुम बस मेरे बारे में एक किताब लिखकर, जो मर्ज़ी आए वह कहकर, और मुझे तकलीफ़ देकर,
मुझे सताने के लिए पूरे देश में मेरा पीछा करके, ऐसे नहीं बन सकती जैसे तुम्हें मेरी परवाह है।
ठीक है, सबसे पहले, मैंने तुम्हारा पीछा नहीं किया। यह एक राष्ट्रपति पद की बहस है।
हाँ, वह जिसे मुझे मॉडरेट करना है।
और मैंने जो मर्ज़ी आया वह नहीं कहा। मेरी किताब के तथ्यों की जाँच हो चुकी है।
मेरे द्वारा नहीं।
जो भी मेरी ज़िंदगी के बारे में कुछ जानने का दावा करता है, झूठ बोल रहा है।
ऐलेक्स, मैंने कई बार तुमसे बात करने की कोशिश की।
मैंने तुम्हारे साथ और सबके साथ न्याय करने की पूरी कोशिश की है।
मेरे साथ न्याय? मेरे साथ न्याय होगा कि तुम मेरे बारे में किताब ही ना लिखो।
ठीक है? किसे परवाह है?
ऐलेक्स, मेरे होटल के कमरे में पैर पटकते हुए घुसे चले आने के लिए
काफ़ी देर हो चुकी है।
तुम आख़िर चाहती क्या हो?
मैं किताब देखना चाहती हूँ।
मेरे पास कोई प्रति नहीं है।
यह बकवास है। बिल्कुल बकवास है!
वह अगले महीने छप रही है। तुम... वह कहाँ है? चलो भी।
मैं तुम्हें बता रही हूँ।
-चलो भी। वह कहाँ है, मैगी? -मैं तुम्हें बता रही हूँ।
-मेरे पास कोई प्रति नहीं है। -ठीक है, मुझे विश्वास नहीं है।
-यह वह नहीं है। -देखते हैं।
द रॉंग साइड ऑफ़ द बेड
हे भगवान!
"द रॉंग साइड ऑफ़ द बेड।
अमेरिका के नंबर वन मॉर्निंग शो में
भ्रष्टाचार, कवर-अप और संस्कृति का संकट।"
यह क्या है? यह क्या है?
यह क्या बकवास है?
यह कवर की प्रति है।
किताब में क्या है?
उसमें तुम्हारे बारे में ऐसा कुछ नहीं है जो तुम पहले से नहीं जानती हो।
मुझे बताओ किताब में क्या है, मैगी! चलो भी, मैं जानती हूँ मेरी छाप अच्छी नहीं पड़ती है।
-तुम मुझे पसंद नहीं करती हो। कभी पसंद नहीं किया है। -यह सच नहीं है।
-कौन सा हिस्सा? -कि मैंने कभी तुम्हें पसंद नहीं किया।
क्या कुछ ख़ास है जो तुम जानना चाहती हो?
लौरा पीटरसन ने ऐसा संकेत दिया...
तुम्हारा मिच के साथ सोने वाला हिस्सा। तुम्हें उसकी चिंता है।
तो, उसमें यह लिखा है?
हाँ, लिखा है।
ख़ैर, वह सच नहीं है।
मैं नहीं... तुमसे वह किसने कहा?
-ऐलेक्स। -हे भगवान।
वह मानहानि है। ठीक है?
मैगी, बेहतर होगा तुम उसे ठीक कर लो। तुम्हें उसे ठीक करना ही होगा।
वरना, भगवान की क़सम, तुम पर भगवान का कहर टूटेगा।
मैं मज़ाक नहीं कर रही हूँ।
अगर वह सच नहीं है तो मुझपर मुक़दमा कर देना।
किताब पूरी हो गई है, और मैं उसे नहीं बदलूँगी।
और मैं यह छोटा सा उपसंहार शामिल नहीं करूँगी,
तो यह मत कहना कि मुझे परवाह नहीं है।
मुझे राष्ट्रपति पद की बहस मॉडरेट करनी है
जहाँ तुम महत्वहीन लोगों के महत्वहीन काम करने के बारे में
अश्लील बकवास बना रही हो।
मुझे वहाँ जाकर सभी महिलाओं की ओर से
बोलना है या वैसी ही कुछ बकवास है।
और उसमें तुम शामिल हो, ठीक है?
मेरे साथ ऐसा मत करो, मैगी।
मुझे उसके साथ उस तरह मत जोड़ो।
सच में, मैगी, अगर तुमने मेरे नाम पर कीचड़ उछाला, तुम... धत्!
तुम हमारे पूरे देश को बर्बाद कर दोगी। हे भगवान। धत्। आह।
ऐलेक्स, क्या तुम थोड़ी देर के लिए लेटना चाहती हो?
हे भगवान।
मिच।
-तुमने मिच से बात की। क्या उसने तुमसे यह कहा था? -मैंने की थी।
बस थोड़े समय के लिए। अनाधिकारिक रूप से।
मैं उसकी बात हूबहू तुम्हें सुना सकती हूँ।
उसने कहा, "भाड़ में जाओ।"
मैं अब चलती हूँ।
आह। धत्।
हे भगवान।
डेमोक्रेटिक राष्ट्रपति पद की बहस लास वेगस से लाइव
सब लोगों को नमस्कार। मैं ऐरिक नोमानी हूँ।
लास वेगस में आपका स्वागत है।
आज रात मंच पर मेरे साथ हैं
"लास वेगस वीकली" की मुख्य राजनैतिक पत्रकार, डीना फ़ैम,
और मेरी पूर्व पार्टनर,
यूबीए के "द मॉर्निंग शो" की सह-उद्घोषक, ब्रैडली जैक्सन।
हम ऐलेक्स लीवी को हमारी शुभकामनाएँ भेजना चाहते हैं।
जल्द ठीक हो जाना, ऐलेक्स।
उपशीर्षक अनुवादक: मीनू